ᱢᱚᱦᱟᱨᱟᱥᱴᱨᱚ

ᱢᱚᱦᱟᱨᱟᱥᱴᱨᱚ ᱫᱚ ᱥᱤᱧᱚᱛ ᱨᱮᱭᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱭᱟᱜ ᱮᱛᱚᱢ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱠᱤᱥᱟᱹᱬ ᱟᱨ ᱫᱚᱲᱦᱚ ᱯᱚᱱᱚᱛ ᱞᱮᱠᱟᱛᱮ ᱦᱤᱥᱟᱹᱵᱽ ᱟᱹᱜᱩ ᱟᱠᱟᱱᱟ ᱾ ᱢᱚᱦᱟᱨᱟᱥᱴᱨᱚ ᱟᱹᱲᱟᱹ ᱫᱚ ᱥᱟᱸᱥᱠᱨᱤᱴ ᱨᱮᱭᱟᱜ ᱠᱟᱱᱟ ᱡᱟᱦᱟᱸ ᱫᱚ ᱵᱟᱨᱭᱟ ᱟᱹᱲᱟᱹ ᱥᱮᱞᱮᱫ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱢᱚᱦᱟ ᱟᱨ ᱨᱟᱥᱴᱨᱚ, ᱱᱚᱣᱟ ᱨᱮᱭᱟᱜ ᱢᱮᱱᱮᱛ ᱫᱚ ᱢᱟᱨᱟᱝ ᱫᱤᱥᱚᱢ ᱾ ᱱᱚᱣᱟ ᱧᱩᱛᱩᱢ ᱫᱚ ᱱᱚᱸᱰᱮᱱ ᱠᱚ ᱢᱩᱱᱤ ᱨᱩᱥᱤ ᱦᱚᱛᱮᱛᱮ ᱪᱟᱞ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱢᱩᱢᱵᱟᱭ ᱠᱟᱱᱟ ᱡᱟᱦᱟᱸ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱟᱨ ᱫᱤᱥᱚᱢ ᱨᱮᱭᱟᱜ ᱠᱤᱥᱟᱹᱬ ᱨᱟᱡᱽᱜᱟᱲ ᱞᱮᱠᱟᱛᱮ ᱦᱚᱸ ᱩᱯᱨᱩᱢ ᱨᱮ ᱢᱮᱱᱟᱜᱼᱟ ᱾ ᱟᱨ ᱱᱚᱸᱰᱮᱱᱟᱜ ᱯᱩᱱᱮ ᱵᱟᱡᱟᱨ ᱦᱚᱸ ᱥᱤᱧᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱞᱮᱠᱟᱛᱮ ᱦᱤᱥᱟᱹᱵᱽ ᱨᱮ ᱢᱮᱱᱟᱜᱼᱟ ᱾ ᱱᱚᱸᱰᱮᱱᱟᱜ ᱯᱩᱱᱮ ᱵᱟᱡᱟᱨ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱛᱩᱨᱩᱭ ᱟᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾

ᱢᱚᱦᱟᱨᱟᱥᱴᱨᱚ ᱨᱤᱱ ᱦᱚᱲ ᱮᱞᱮᱞ ᱥᱟᱞ ᱒᱐᱑᱑ ᱨᱮ ᱑᱑,᱒᱓,᱗᱒,᱙᱗᱒ ᱦᱚᱲ ᱛᱟᱦᱮᱸ ᱠᱟᱱᱟ ᱾ ᱡᱮᱜᱮᱛ ᱨᱮ ᱥᱩᱢᱩᱝ ᱑᱑ ᱜᱚᱴᱟᱝ ᱚᱱᱠᱟᱱ ᱵᱟᱡᱟᱨ ᱢᱮᱱᱟᱜᱼᱟ ᱡᱟᱦᱟᱸ ᱨᱮᱭᱟᱜ ᱦᱚᱲ ᱮᱞᱮᱞ ᱢᱚᱦᱟᱨᱟᱥᱴᱨᱚ ᱠᱷᱚᱱ ᱵᱟᱹᱲᱛᱤᱭᱟ ᱾ ᱱᱚᱣᱟ ᱯᱚᱱᱚᱛ ᱨᱮᱭᱟᱜ ᱜᱚᱲᱦᱚᱱ ᱫᱚ ᱑ ᱢᱮ ᱑᱙᱖᱐ ᱨᱮ ᱢᱚᱨᱟᱴᱷᱤ ᱯᱟᱹᱨᱥᱤᱭᱟᱹ ᱦᱚᱲ ᱠᱚᱣᱟᱜ ᱠᱷᱚᱡᱽ ᱞᱮᱠᱟᱛᱮ ᱦᱩᱭ ᱞᱮᱱᱟ ᱾ ᱱᱚᱸᱰᱮ ᱫᱚ ᱦᱤᱱᱫᱤ ᱟᱨ ᱢᱚᱨᱟᱴᱷᱤ ᱯᱟᱹᱨᱥᱤ ᱵᱟᱹᱲᱛᱤ ᱠᱚ ᱨᱚᱲᱟ ᱾ ᱢᱩᱢᱵᱟᱭ, ᱚᱦᱢᱚᱫᱽᱱᱚᱜᱚᱨ, ᱯᱩᱱᱮ, ᱚᱣᱨᱚᱝᱜᱚᱵᱟᱫᱽ, ᱠᱚᱞᱦᱟᱱᱯᱩᱨ, ᱱᱟᱥᱤᱠ, ᱱᱟᱜᱽᱯᱩᱨ, ᱴᱷᱟᱬᱮ, ᱥᱤᱫᱽᱫᱷᱤᱼᱚᱦᱢᱚᱫᱽ ᱱᱚᱜᱚᱨ, ᱥᱳᱞᱟᱯᱩᱨ, ᱚᱠᱳᱞᱟ, ᱞᱟᱛᱩᱨ, ᱩᱥᱢᱟᱱᱟᱵᱟᱫᱽ, ᱚᱢᱚᱨᱟᱵᱚᱛᱤ, ᱟᱨ ᱱᱟᱸᱫᱮᱰ ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱮᱴᱟᱜ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾

 ᱱᱟᱜᱟᱢ 

ᱱᱚᱝᱠᱟ ᱦᱚᱸ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱫᱚ ᱥᱟᱞ ᱒᱐᱐᱐ ᱵᱤᱹᱥᱤᱹ ᱞᱟᱦᱟ ᱨᱮ ᱢᱚᱦᱟᱨᱟᱥᱴᱨᱚ ᱨᱮ ᱫᱚ ᱪᱟᱥ ᱵᱟᱥ ᱦᱩᱭᱩᱜ ᱛᱟᱦᱮᱸᱫ ᱾ ᱤᱠᱷᱟᱹᱱ ᱤᱱᱟᱹ ᱚᱠᱛᱚ ᱦᱚᱭᱞᱚᱝ ᱨᱮ ᱴᱟᱴᱠᱟ ᱜᱮ ᱟᱹᱨᱩᱯᱷᱮᱨᱟᱣ ᱦᱮᱡ ᱮᱱᱟ ᱟᱨ ᱪᱟᱥ ᱵᱟᱥ ᱵᱟᱝ ᱦᱩᱭ ᱞᱮᱱᱟ ᱾

ᱢᱚᱨᱭᱚ ᱠᱚᱣᱟᱜ ᱢᱩᱪᱟᱹᱫ ᱛᱟᱭᱚᱢ ᱚᱸᱰᱮ ᱭᱟᱫᱚᱵᱽ ᱠᱚᱣᱟᱜ ᱚᱯᱮᱞ ᱥᱮᱨᱢᱟ ᱒᱓᱐ ᱨᱮ  ᱦᱩᱭ ᱮᱱᱟ ᱾ ᱪᱟᱞᱩᱠᱭᱚ ᱣᱟᱜ ᱥᱟᱥᱚᱱ ᱢᱟᱬᱟᱝ ᱫᱚ ᱥᱟᱞ ᱕᱕᱐-᱗᱖᱐ ᱟᱨ ᱦᱚᱸ ᱫᱚᱦᱲᱟ ᱙᱗᱓-᱑᱑᱘᱐ ᱛᱟᱦᱮᱸ ᱠᱟᱱᱟ ᱾ ᱱᱤᱭᱟ. ᱛᱟᱞᱟ ᱨᱮ ᱨᱟᱥᱴᱨᱚᱠᱩᱴᱚ ᱠᱚᱣᱟᱜ ᱥᱟᱥᱚᱱ ᱦᱮᱡ ᱞᱮᱱᱟ ᱾ 

ᱟᱞᱟᱩᱫᱫᱤᱱ ᱠᱷᱤᱞᱡᱤ ᱡᱟᱦᱟᱸᱭ ᱯᱩᱭᱞᱩ ᱢᱩᱥᱞᱤᱢ ᱥᱟᱥᱚᱠ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱟᱡᱟᱜ ᱥᱟᱢᱨᱟᱡᱭᱚ ᱫᱩᱠᱷᱤᱱ ᱨᱮ ᱢᱚᱫᱩᱨᱮ ᱫᱷᱟ.ᱵᱤᱡ ᱮ ᱯᱟᱥᱱᱟᱣ ᱞᱮᱜᱼᱟ ᱾ ᱤᱱᱟ. ᱛᱟᱭᱚᱢ ᱢᱩᱦᱚᱢᱚᱫᱽ ᱵᱤᱱ ᱛᱩᱜᱽᱞᱚᱠ (᱑᱓᱒᱕) ᱫᱚ ᱟᱡᱟᱜ ᱨᱟᱡᱽᱜᱟᱲ ᱫᱤᱞᱞᱤ ᱠᱷᱚᱱ ᱥᱟᱦᱟ ᱠᱟᱛᱮ ᱫᱚᱣᱞᱚᱛᱟᱵᱟᱫᱽ ᱠᱮᱫ ᱟᱭ ᱾ ᱱᱚᱣᱟ ᱴᱚᱴᱷᱟ ᱫᱚ ᱯᱩᱭᱞᱩ ᱫᱮᱵᱽᱜᱤᱨᱤ ᱧᱩᱛᱩᱢ ᱛᱮ ᱵᱟᱱᱟᱰᱟᱭ ᱛᱟᱦᱮᱸ ᱠᱟᱱᱟ ᱟᱨ ᱚᱣᱨᱚᱝᱜᱟᱵᱟᱫᱽ ᱥᱩᱨ ᱨᱮ ᱢᱮᱱᱟᱜᱼᱟ ᱾

 ᱚᱛᱱᱚ ᱟᱨ ᱦᱚᱭ ᱦᱤᱥᱤᱫ 
ᱢᱚᱦᱟᱨᱟᱥᱴᱨᱚ ᱨᱮᱭᱟᱜ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱦᱟᱹᱴᱤᱧ ᱫᱚ ᱵᱮᱥᱟᱞᱴ ᱫᱷᱤᱨᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱯᱟᱪᱮ ᱥᱤᱢᱟᱹ ᱠᱷᱚᱱ ᱫᱚ ᱟᱨᱚᱵᱽ ᱥᱟᱜᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱭᱟᱜ ᱯᱩᱲᱥᱤ ᱯᱚᱱᱚᱛ ᱠᱚᱫᱚ ᱜᱳᱣᱟ, ᱠᱚᱨᱱᱟᱴᱚᱠ, ᱛᱮᱞᱮᱝᱜᱟᱱᱟ, ᱪᱷᱚᱛᱛᱤᱥᱜᱚᱲ, ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱜᱩᱡᱽᱨᱟᱴ ᱮᱢᱟᱱ ᱾

 ᱴᱚᱴᱷᱟ, ᱦᱟᱹᱴᱤᱧ ᱟᱨ ᱦᱚᱱᱚᱛ 


 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

 ᱥᱚᱨᱠᱟᱨ 
 Official Site of the Government of Maharashtra
 Official Tourism Site of Maharashtra, India

 General information 





ᱛᱷᱚᱠ:1960 establishments in India
ᱛᱷᱚᱠ:States and territories established in 1960
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ